Capitol+1

Era un dia calorós d'estiu, i a una platja del Mediterrani s'hi havien congregat tota la família Platan, una de les més extenses de la història. Un total de 150 persones es trobaven per compartir un moment històric, era el primer enterrament de la seva espècie. Qui havia mort? doncs el fullet Graciel.lo, que després de viure 200 anys, havia volgut posar fi a la seva vida. Ep! però no us penseu que era un enterrament trist, no pas! perquè per aquesta espècie la mort significava el pas a una nova vida a un altre planeta, el planeta dels Wikis.



Així doncs, aquest esdeveniment era quelcom fantàstic!!! per primera vegada podrien anar creant el seu propi planeta! i és que després de 200 anys de vida on tothom els hi deia el què havien de fer i on tot estava fet tenien una bèstia creadora dins seu que els demanava a crits poder sortir. Així que com si es tractés d'un alien, la bèstia creadora surt del cos de'n Graciel.lo per poder col.laborar en la creació del Wikiplanet!

Però tornem al tema que ens ocupa, l'enterrament de'n Graciel.lo. Durant la cerimònia, hi havia el seu millor amic el Duendecillo Chungote, fullet que havia emigrat de Sud-Amèrica i amb qui havia compartit grans tertúlies al cafè de la cantonada. L'amistat era tan gran i tan propera que en Chungote l'havia batejat com a Duendecillo Pillo, era la única persona que el podia dir per aquest nom.